DI TIRA IQEDSEN neţţaf aṭas n ṣṣifat ifazen n Ṛebbi i ɣ-iţeawanen a t-nissin. Di lemtel, heddṛent-ed ɣef ṛebea n ṣṣifat-is timeqranin: tazmert, lḥeqq, lekyasa d leḥmala. A d-nehdeṛ tura ɣef mkul yiwet seg-sent.
Ṛebbi yesea tazmert mebla tilas
Yahwa yenna i Abṛaham: “Nekk, d Ṛebbi Bab n Tezmert.” (Laṣel n ddunit 17:1) Ulac akk win yesean tazmert-is. Yerna tazmert-agi ur tesei tilisa ur tesei taggara. S lqewwa-s ixleq-ed igenwan d lqaea.
D lmuḥal ad yessexdem Ṛebbi tazmert-is bla ṛṛzina. M’ara ţ-issexdam, iḥekkem deg yiman-is yerna ur ţ-issexdam ara bla lmeqsud. Asexdem i ţ-yessexdam icudd s lekmal ɣer lḥeqq-is, lekyasa-s d leḥmala-s.
Yahwa yessexdam tazmert-is mebla cceḥḥa i nnfee n iqeddacen-is unṣiḥen. “Allen-is ţezzint ɣef lqaea meṛṛa iwakken a d-ibeggen tazmert-is i wid i t-iḥemmlen s wul ikemlen.” (2 Amezruy 16:9) Ur tebɣiḍ ara aţ-ţqerrbeḍ ɣer Ṛebbi-yagi bu tezmert, meena yesean leḥmala?
Ṛebbi d aḥeqqi
“Yahwa iḥemmel lḥeqq.” (Ahellil 37:28) Ixeddem dima ayen yellan d lḥeqq elaḥsab n leqwanen-is ikemlen.
Ṛebbi yekṛeh lbaṭel. D win “ur nxeddem ara lxilaf ger yemdanen yerna ur nqebbel ara tajeelt.” (Asmekti 10:17) Yeţxaṣam wid iţqehhiren wiyaḍ yerna yeţeawan wid ur nezmir ara, gar-asen tuǧǧal d igujilen. (Tuffɣa 22:22) Ur yeţḥasab ula d yiwen ɣef liǧal n ccetla-s. “Sidi Ṛebbi ur ixeddem ara lxilaf ger yemdanen. Lameena di mkul lǧens, yal amdan i t-yeţḍueun, ixeddmen ayen yellan d lḥeqq, ieǧeb-as i Ṛebbi.”—Lecɣal 10:34, 35.
Lḥeqq n Yahwa yeṛzen s lekmal: ur yeţmal ɣer yiwen yidis wala ɣer wayeḍ. D lmuḥal ad isemmeḥ mebla ssebba yerna d lmuḥal ad yili d win iweeṛen s waṭas. Iţeaqab wid ur neţţendemmay ara di cceṛ i xeddmen, meena yeţbeggin-ed ṛṛeḥma ḥninen i wid yeţbeddilen tikli. “Yahwa yesea ṛṛeḥma d lemɣiḍa, ẓẓay i reffu yerna yeččuṛ wul-is d lḥanna. Ur yeţlummu ara i lebda yerna ur yeţţaṭṭaf ara cceḥna i dima. Ur ɣ-yelḥi ara swakken llan ddnubat-nneɣ; ur ɣ-ixelleṣ ara swakken nuklal, elaḥsab n lɣelṭat-nneɣ.” (Ahellil 103:8-10) Lameena mačči d ayagi kan, Ṛebbi iceffu ula ɣef lecɣal i xeddmen iqeddacen-is s nnṣaḥa yerna yeţǧazi-ten. Ṛebbi yesean lḥeqq am wagi, ur k-yeţţawi ara aţ-ţţekleḍ fell-as?
Ṛebbi d bu lekyasa
Yahwa d Leinṣer n mkul lekyasa. “Acḥal lqayit, acḥal meqqṛit leeqel ţ-ţmusni n Sidi Ṛebbi!” (At Ṛuma 11:33) Lekyasa-s ur tesei ara tilisa yerna ulac ayen uɣur i nezmer a ţ-nmettel.
Lekyasa n Ṛebbi teţban-ed diɣen di Tira Iqedsen. Yura Dawed, yiwen ugellid n Isṛayil n zzman aqdim: “Asmekti n Yahwa d win iɣef i nezmer a neţkel, yeţţarra d ukyis win ur nessin ara.” (Ahellil 19:7) Twalaḍ! Tzemreḍ aţ-ţesfaydiḍ s lekyasa n Ṛebbi ur nesei tilisa! D ayen ara txedmeḍ?
Ṛebbi d leḥmala
Ṣṣifa yakk tameqrant n Ṛebbi d leḥmala. Tira Iqedsen qqarent-aɣ-d belli “Ṛebbi d leḥmala.” (1 Yuḥenna 4:16) D leḥmala i geţdemmiren yerna i geţwellihen ayen akk i gxeddem.
Yahwa yesskanay-aɣ-d deg waṭas n tɣawsiwin belli iḥemmel-aɣ. Yeţţak-aɣ-d leḥwayeǧ n leali. “Neţţa yeţbeggin-ed iman-is s lxiṛat i gxeddem: d neţţa i wen-d-iţţaken ageffur (lehwa), d neţţa i wen-d-iţţaken lɣellat di lweqt-nsent, d neţţa daɣen i wen-d-iţakken tameict-nwen, ula d ulawen-nwen d neţţa i ten-issefṛaḥen.” (Lecɣal 14:17) D ṣṣeḥ, “kra n tikci yelhan teţţas-ed seg igenwan, s ɣuṛ [...] Ṛebbi i d-ixelqen tafat n igenwan.” (Yeequb 1:17) Tira Iqedsen ţ-ţikci ɣlayen i d-yekkan sɣur Ṛebbi. S Tira-yagi, Ṛebbi yesselmad-aɣ leqwanen-is akk-d imenzayen-is (lumuṛ-is) yeččuṛen d leḥmala yerna yesselmad-aɣ tideţ fell-as. Eisa yenna-d deg yiwet n tẓallit: “D awal-ik i ţ-ţideţ.”—Yuḥenna 17:17.
Ṛebbi iţeawan-aɣ diɣen akken a neɣleb uguren-nneɣ. “Ḍegger taekemt-ik ger ifassen n Yahwa s yiman-is, neţţa a k-ieiwen. D lmuḥal ad yeǧǧ aḥeqqi ad imdeṛkal.” (Ahellil 55:22) Yeţsamaḥ ddnubat-nneɣ. “Kečč a Yahwa, telhiḍ yerna tweǧdeḍ i ssmaḥ; yeččuṛ wul-ik d lḥanna ɣer wid ineddhen ɣur-ek.” (Ahellil 86:5) Yeţţak-aɣ ula ţ-ţudert n dayem. “A sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ.” (Aweḥḥi 21:4) Γer wacu ara k-tdemmer leḥmala n Ṛebbi? A t-tḥemmleḍ ula d keččini?
Qerreb ɣer Ṛebbi
Ṛebbi yebɣa a t-nissin mliḥ. Atah wamek i ɣ-yenha Wawal-is: “Qeṛṛbet ɣer Sidi Ṛebbi, neţţa a d-iqeṛṛeb ɣuṛ-wen.” (Yeequb 4:8) Yahwa yessawel-as i nnbi Abṛaham yellan d unṣiḥ “aḥbib-iw.” (Iceaya 41:8) Yebɣa aţ-ţiliḍ d aḥbib-is ula d keččini.
Skud teţţissineḍ Ṛebbi, skud aţ-ţḥusseḍ tqerbeḍ ɣur-es yerna aţ-ţafeḍ lfeṛḥ. “D aseedi wemdan” iwumi “yella lfeṛḥ-is di ccariea n Yahwa, di ccariea-ines yeqqar s leeqel am yiḍ am wass.” (Ahellil 1:1, 2) Kemmel ihi taɣuri n Tira Iqedsen. Meyyez ɣef ṣṣifat d lecɣal n Ṛebbi. A s-tessekneḍ tḥemmleḍ-t m’ara tessexdameḍ ayen i tḥeffḍeḍ. “Ma nḥemmel Sidi Ṛebbi ilaq a neḥrez lumuṛat-is; lumuṛat-is ur ẓẓayit ara.” (1 Yuḥenna 5:3) Am ugellid Dawed, ḍleb ihi i Ṛebbi di tẓallit: “Mel-iyi iberdan-ik, a Yahwa! Sɣer-iyi tizribin-ik. Sselḥu-yi di tideţ-ik.” (Ahellil 25:4, 5) Aţ-ţwaliḍ belli Ṛebbi d win “ur nebeid ara ɣef mkul yiwen deg-nneɣ.”—Lecɣal 17:27.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn